Kamu bisa jelasin ke aku soal Thomas Djorghi dalam bahasa jawa?

Thomas Djorghi (), iku salah sijiné modhèl, penyanyi lan pemain sinétron kang asalé saka Indonésia. Thomas Djorghi iku mas saka aktor Sultan Djorghi. Thomas Djorghi wiwit cilik wis kerep akting ing tivi lan sinétron. Thomas uga tau akting ing layar amba.

Thomas Djorgi rumangsa duwé hobby nyanyi. Pungkasané njajal nyanyi. Thomas Djorghi uga tau nggawé album pop nalika taun 1995. Album iki judhulé Gaya. Nanging album iki ora suksès ing pasaran. Mulané Thomas banjur njajal kariré kanthi nyanyi dhangdut. Thomas Djorghi lumayan suwé ngrembakaké kariré ing musik dhangdut. Lagu kang dipopulèraké Thomas Djorghi kaya ta lagu kang judhuléSembako Cinta.

Saliyané dadi penyanyi dhangdut, Thomas Djorghi uga njajal kariré ing donyaning entertainment. Thomas kalebu penyanyi kang suwé anggoné nglajang. Saliyané ing donyaning hiburan Indonésia, Thomas uga mbukak rèstoran Jepang. Rèstoran iki jenengé rèstoran Takigawa. Rèstoran Takigawa dibukak kanthi modhal kang gunggungé Rp 5,4 milyar. Thomas nggawé rèstoran iki bareng karo kanca-kancané artis.

Thomas Djorghi seneng karo lagu-laguné Chrisye nalika wiwit SMP. Thomas Djorghi malah nduwé kolèksi albumé wiwit sepisanan nganti pungkasan. Nalika cerak karo Chrisye, Thomas Djorghi lumrahé diundang nganggo jeneng ciliké ya iku Dul. Laguné Chrisye kang paling disenengi Thomas ya iku lagu kang judhulé Hip-hip Hura. Nalika isih SMA, Thomas tau nari ing pèntas seni nganggo lagu iki.